КОМИ РЕСПУБЛИКАСА ЙÖЗЛЫСЬ ДЗОНЬВИДЗАЛУН ВИДЗАН МИНИСТЕРСТВОЛÖН ТШÖКТÖД

**Йöзлысь дзоньвидзалун видзан федеральнöй учреждениеясö, Россия Федерацияса субъектъяслöн веськöдлöм улын медицина учреждениеясö да Россия Федерацияса субъектъяслöн муниципальнöй юкöнъяслöн веськöдлöм улын медицина учреждениеясö вылыс технологичнöй медицина отсöг босьтöм могысь гражданаöс бурдöдöм вылö мöдöдöм кузя государственнöй услуга збыльмöдан административнöй регламент вынсьöдöм йылысь**

«Государственнöй мог збыльмöдан (государственнöй услугаяс збыльмöдан) административнöй регламентъяс лöсьöдан да вынсьöдан пöрадок йылысь» Коми Республикаса Правительстволысь 2009 во урасьöм тöлысь 12 лунся 24-р №-а шуöм збыльмöдöм могысь

ТШÖКТА:

1. Вынсьöдны Йöзлысь дзоньвидзалун видзан федеральнöй учреждениеясö, Россия Федерацияса субъектъяслöн веськöдлöм улын медицина учреждениеясö да Россия Федерацияса субъектъяслöн муниципальнöй юкöнъяслöн веськöдлöм улын медицина учреждениеясö вылыс технологичнöй медицина отсöг босьтöм могысь гражданаöс бурдöдöм вылö мöдöдöм кузя государственнöй услуга збыльмöдан административнöй регламент (содтöд).

2. Верстьöяслы медицина отсöг сетан юкöнса начальник И.А. Кондратьевалы да мамъяслы, челядьлы медицина отсöг сетан да санаторно-курортнöя бурдöдан юкöнса начальник Т.М. Лыюровалы могмöдны вылыс технологичнöй медицина отсöг босьтöм могысь Коми Республикаса олысьясöс мöдöдöм кузя государственнöй услуга збыльмöдан административнöй регламент.

3. Тайö тшöктöдсö олöмö пöртöм бöрся видзöдны министрöс вежысьяс З.А. Косовалы, Е.Г. Котовалы.

Министр М.А. Мурашко

Сыктывкар

2009 вося öшым тöлысь 21 лун

12/373 №

Коми Республикаса йöзлысь

дзоньвидзалун видзан министерстволöн

2009 во öшым тöлысь 21 лунся

12/373 №-а тшöктöд дорö

СОДТÖД

Йöзлысь дзоньвидзалун видзан федеральнöй учреждениеясö, Россия Федерацияса субъектъяслöн веськöдлöм улын медицина учреждениеясö да Россия Федерацияса субъектъяслöн муниципальнöй юкöнъяслöн веськöдлöм улын медицина учреждениеясö вылыс технологичнöй медицина отсöг босьтöм могысь гражданаöс бурдöдöм вылö мöдöдöм кузя государственнöй услуга збыльмöдан

 административнöй регламент

I. Панас

1.1. Государственнöй услуга ним: йöзлысь дзоньвидзалун видзан федеральнöй учреждениеясö, Россия Федерацияса субъектъяслöн веськöдлöм улын медицина учреждениеясö (Коми Республика кындзи) да Россия Федерацияса субъектъяслöн муниципальнöй юкöнъяслöн веськöдлöм улын медицина учреждениеясö (Коми Республика кындзи) вылыс технологичнöй медицина отсöг босьтöм могысь гражданаöс бурдöдöм вылö мöдöдöм (водзö – государственнöй услуга).

1.2. Коми Республикаса государственнöй органлöн ним, кодi збыльмöдö государственнöй услугасö:

Коми Республикаса йöзлысь дзоньвидзалун видзан министерство (водзö – Министерство).

Государственнöй услуга збыльмöдöмын участвуйтысь учреждениеяс:

1) федеральнöй медицина учреждениеяс, Россия Федерацияса субъектъяслöн веськöдлöм улын медицина учреждениеяс (Коми Республика кындзи), Россия Федерацияса субъектъяслöн муниципальнöй юкöнъяслöн веськöдлöм улын медицина учреждениеяс (Коми Республика кындзи) (водзö – вылыс технологичнöй медицина отсöг сетан йöзлысь дзоньвидзалун видзан учреждениеяс);

2) Коми Республикаын йöзлысь дзоньвидзалун видзан учреждениеяс киын кутан форма вылö видзöдтöг (водзö – йöзлысь дзоньвидзалун видзан учреждениеяс).

Вылыс технологичнöй медицина отсöг сетан йöзлысь дзоньвидзалун видзан учреждениеяслöн уджыс тайö административнöй регламентöн оз регулируйтсьы.

1.3. Государственнöй услуга збыльмöдсьö татшöм нормативнöй правовöй актъяс серти:

Россия Федерацияса Оланподув (Россия Федерацияса законодательство собрание, 2009, 4№, 445 ст.);

Гражданалысь дзоньвидзалун видзöм йылысь Россия Федерацияса законодательстволöн 1993 во сора тöлысь 22 лунся 5487-1 №-а подувъяс (Россия Федерациялöн йöзкост депутатъяс съездлöн да Россия Федерацияса Медвылыс Сöветлöн индöд-тшöктöмъяс, 1993, 33 №, 1318 ст.);

«Россия Федерацияса субъектъяслöн государственнöй власьт законодательнöй (бöрйöм) да олöмö пöртысь органъяс öтувъя котыртан принципъяс йылысь» 1999 во йирым тöлысь 6 лунся 184-ФЗ №-а Федеральнöй оланпас (Россия Федерацияса законодательство собрание, 1999, 42 №, 5005 ст.);

«Йöзлысь дзоньвидзалун видзан юкöнын Россия Федерацияса субъектъяслöн олöмö пöртысь власьт органъясöн гражданаöс, эм кö медицина серти показаниеяс, бурдöдчанiнöдз мöдöдан пöрадок йылысь» Россия Федерацияса йöзлысь дзоньвидзалун видзан да социальнöй отсöг сетан министерстволöн 2005 во йирым тöлысь 5 лунся 617 №-а тшöктöд (Олöмö пöртысь федеральнöй власьт органъяслöн нормативнöй актъяс бюллетень, 2005, 45 №);

«Федеральнöй бюджетлöн ассигнованиеяс тшöт весьтö Россия Федерацияса гражданалы вылыс технологичнöй медицина отсöг вылö государственнöй задание збыльмöдöм кузя статистическöй учёт да отчётносьт формаяс вынсьöдöм да найöс нуöдан пöрадок йылысь» Россия Федерацияса йöзлысь дзоньвидзалун видзан да социальнöй отсöг сетан министерстволöн 2009 во рака тöлысь 18 лунся 119н №-а тшöктöд (Российскöй газет, 2009, косму тöлысь 22 лун);

«Вылыс технологичнöй да торъя медицина отсöг, да мукöд сикас торъя медицина отсöг сетöм могысь, мый оз сетны Коми Республика мутасын, федеральнöй медицинскöй учреждениеясö да Россия Федерацияса субъектъяслöн медицина учреждениеясö висьысьясöс бöрйöм кузя удж котыртöм йылысь» Коми Республикаса йöзлысь дзоньвидзалун видзан министерстволöн 2007 во кöч тöлысь 27 лунся 9/172 №-а тшöктöд;

«Коми Республикаса йöзлысь дзоньвидзалун видзан министерстволöн медыджыд специалист-экспертъяс йылысь» Коми Республикаса йöзлысь дзоньвидзалун видзан министерстволöн 2007 во öшым тöлысь 29 лунся 12/241 №-а тшöктöд.

1.4. Государственнöй услуга збыльмöдан помшуöмöн лоö:

1) вылыс технологичнöй медицина отсöг босьтöм могысь йöзлысь дзоньвидзалун видзан учреждениеö, кöнi сетöны вылыс технологичнöй медицина отсöг, гражданинöс мöдöдöм;

2) вылыс технологичнöй медицина отсöг босьтöм могысь йöзлысь дзоньвидзалун видзан учреждениеö, кöнi сетöны вылыс технологичнöй медицина отсöг, мöдöдöмын гражданинлы öткажитöм.

1.5. Государственнöй услуга босьтысьяслы сетöны дон босьттöг.

1.6. Государственнöй услуга босьтысьясöн лоöны граждана (найöс оланпас серти петкöдлысьяс) либö гражданаöс петкöдлысьяс дöверенносьт серти, мый оформитöма законодательство серти (водзö – шыöдчысьяс).

2. Государственнöй услуга збыльмöдан пöрадок дорö корöмъяс

2.1. Государственнöй услуга збыльмöдан правилöяс йылысь юöртан пöрадок.

2.1.1. Государственнöй услуга збыльмöдысь государственнöй орган йылысь юöр:

1) Министерстволöн пошта инпас: 167981, Коми Республика, Сыктывкар, Ленин ул., 73 к.;

2) Министерстволöн уджалан график:

выльлун – четверг 8.45-сянь 17.15-öдз, пекнича 8.45-сянь 15.45-öдз, пажын 13.00-14.00; субöта, вежалун – шойччан лунъяс;

3) государственнöй услуга збыльмöдöм йылысь юöртанiнъяс:

а) Коми Республикаса йöзлысь дзоньвидзалун видзан министерстволöн официальнöй сайт [www.minzdrav.rkomi.ru](http://www.minzdrav.rkomi.ru);

б) Министерствоын юöртан стендъяс;

в) йöзлысь дзоньвидзалун видзан учреждениеясын юöртан стендъяс.

2.1.2. Государственнöй услуга збыльмöдан процедура кузя юöрсö позьö босьтны шыöдчысьясöн веськыда Министерствоын, а сiдзжö телефон пыр. Государственнöй услуга збыльмöдöм кузя юöрсö сетöны Министерствоын верстьöяслы медицина отсöг сетан юкöнса да мамъяслы, челядьлы медицина отсöг сетан да санаторно-курортнöя бурдöдан юкöнса уджалысьяс, кодъяс кывкутöны государственнöй услуга збыльмöдöм вöсна, татшöм телефонъяс пыр:

28-40-26 - мамъяслы, челядьлы медицина отсöг сетан да санаторно-курортнöя бурдöдан юкöн;

28-40-21 - верстьöяслы медицина отсöг сетан юкöн.

Министерстволöн медыджыд специалист-экспертъясöн гражданаöс примитан графиксö урчитö Коми Республикаса йöзлысь дзоньвидзалун видзан министрöс вежысь, кодi курируйтö тайö уджсö.

2.2. Государственнöй услуга збыльмöдан местаяс дорö корöмъяс.

Шыöдчысьясöс примитöны Министерстволöн тэчаса юкöдулын – гражданалысь письмöяс видлалан да найöс примитан юкöнын.

Государственнöй услуга збыльмöдöм вылö жыръяс могмöдсьöны государственнöй услуга збыльмöдöм вылö колана оборудованиеöн, канцелярия кöлуйöн, юöртан да справочнöй материалъясöн, улöсъясöн да пызанъясöн.

2.3. Государственнöй услуга збыльмöдöм могысь колана документ лыддьöг:

1) Министерстволöн инпас серти йöзлысь дзоньвидзалун видзан учреждениелöн ходатайство либö заявительлöн шыöдчöм, мый лöсялö «Гражданалысь шыöдчöмъяс видлалан пöрадок йылысь» 2006 во ода-кора тöлысь 2 лунся 59-ФЗ №-а федеральнöй оланпаслöн 7 статьялöн корöмъяслы. Шыöдчöмсö сетöны свободнöй формаöн, гижöмöн/печатайтöмöн, либö электроннöй пошта пыр.

2) паспорт копия (лист бокъяс, кöнi эмöсь гижöдъяс) либö чужöм йылысь эскöдан гижöд (0-сянь 14 арöсöдз челядь);

3) медицинскöя быть страхуйтан полислöн копия;

4) медико-социальнöй экспертиза справкалöн копия (кор эм инвалидносьт);

5) государственнöй пенсионнöй страхуйтöмлöн эскöдан гижöд копия;

6) торъя мортлысь юöр обработайтöм вылö сöгласие сетöм йылысь шыöдчöм (тайö административнöй регламент дорö 2 №-а содтöд).

Йöзлысь дзоньвидзалун видзан учреждениеö бурдöдчöм вылö мöдöдöм могысь первичнöй медицинскöй документацияысь выпискасö гижö гражданинлöн бурдöдысь врач висьысьöс обследуйтан даннöйяс вылö да амбулаторнöй висьысьлöн медицинскöй картаын юöр вылö, да гражданинлöн мукöд медицинскöй документация вылö подуласьöмöн. Выпискасö кырымалöны гражданинлöн бурдöдысь врач, врачебнöй комиссияса членъяс да эскöдсьö йöзлысь дзоньвидзалун видзан учреждениелöн печатьöн.

Сэтшöм случай дырйи, кор йöзлысь дзоньвидзалун видзан учреждениеö, кöнi сетöны вылыс технологичнöй медицина отсöг, бурдöдчöм могысь вöзйöма мöдöдны гражданинöс, кодi бурдöдчö стационарнöя, сэки выпискасö гижö стационарса бурдöдысь врач стационарнöй висьысьлöн медицинскöй картаын юöр вылö, а сiдзжö гражданинлöн мукöд медицинскöй документация вылö подуласьöмöн. Выпискасö кырымалöны бурдöдысь врач, юкöнса юрнуöдысь, врачебнöй комиссияö пырысьяс да эскöдсьö йöзлысь дзоньвидзалун видзан учреждениелöн печатьöн.

Сэтшöм случай дырйи, кор йöзлысь дзоньвидзалун видзан учреждениеö, кöнi сетöны вылыс технологичнöй медицина отсöг, бурдöдчöм могысь вöзйö мöдöдны гражданинöс стационарса врач стационарнöя бурдöдчöм бöрын, сэки выпискасö гижö участкöвöй врач (врач-терапевт, врач-педиатр) либö öтувъя практикаа врач выписнöй эпикриз вылö подуласьöмöн, кöнi бурдöдысь врачыс подулалö вылыс технологичнöй медицина отсöг босьтöм могысь гражданинöс мöдöдны коланлунсö, индö нуöдöм обследовниеяслысь кадпасъяс да кывкöртöдъяс, а сiдзжö обследуйтан лыддьöг, мый колö гражданинлысь документяс лöсьöдöм вылö. Выпискасö кырымалöны гражданинлöн бурдöдысь врач, врачебнöй комиссияса членъяс да эскöдсьö йöзлысь дзоньвидзалун видзан учреждениелöн печатьöн.

Висьысьлöн медицинскöй картаысь выпискаын, мый оформитöма печатнöя да электроннöя, колö гижны висьöмлöн анамнез йылысь, сопутствуйтысь патология, став висьöм йылысь, транспортабельносьт йылысь стöч юöр, объективнöй осмотр йылысь даннöйяс, кык вежонысь абу важджык клиническöй, лабораторнöй, инструментальнöй исследованиеяс, диагностическöй исследованиеяслысь оригиналъяссö пуктöмöн (электрокардиограмма, рентгенограмма, гистологическöй исследование да с.в.), мый вöчöма лöсялана патология кузя медицина отсöг сетан стандартъяс серти.

2.4. Государственнöй услуга збыльмöдан кад.

Государственнöй услуга збыльмöдöм вылö колана торъя административнöй процедураяс мунан кадсö индöма тайö административнöй регламентлöн 3 юкöдын.

Вылыс технологичнöй медицина отсöг сетöм вылö талон-направление оформитöм да йöзлысь дзоньвидзалун видзан учреждениелöн, кöнi сетöны вылыс технологичнöй медицина отсöг, инпас серти медицинскöй документация мöдöдан юкöнын государственнöй услуга збыльмöдан позяна кадыс 10 лунысь абу унджык. Гражданинöс бурдöдöм вылö мöдöдан виччысян кадсö артыштöны сыысь, мыйта государственнöй заданиеöн юклöма Коми Республикаын олысьяслы вылыс технологичнöй отсöг мындасö, эм-ö йöзлысь дзоньвидзалун видзан сiйö учреждениеын торъя специалистъяс да мукöд подулалöм помка вылö видзöдöмöн.

2.5. Государственнöй услуга збыльмöдöмын öткажитöм вылö подув лыддьöг:

1) абуöсь показаниеяс, медым сетны вылыс технологичнöй медицина отсöг;

2) эм сьöкыд сопутствуйтысь патология;

3) пациентлöн омöль дзоньвидзалуныс, мый вöсна оз позь сетны вылыс технологичнöй медицина отсöг;

4) эм позянлун босьтны торъя отсöг Коми Республикаса йöзлысь дзоньвидзалун видзан учреждениеын;

5) сетöма абу став документсö, мый колö Коми Республикаса йöзлысь дзоньвидзалун видзан министерстволöн комиссияöн видлалöм вылö, медым бöрйыны да мöдöдны висьысьясöс обследуйтчыны да бурдöдчыны йöзлысь дзоньвидзалун видзан учреждениеясö, кöнi сетöны вылыс технологичнöй медицина отсöг, вылыс технологичнöй медицина отсöг босьтöм могысь;

6) кор гражданинлöн шыöдчöмын либö оланпас серти сiйöс петкöдлысьлöн абу шыöдчысь да государственнöй услуга босьтысь йылысь юöр: ов, ним, вич, йитчан пошта инпас.

**3. Административнöй процедураяс**

 Государственнöй услуга збыльмöдсьö татшöм административнöй процедураясöн:

3.1. Вылыс технологичнöй медицина отсöг босьтöм йылысь шыöдчысьлöн гижöмöн шыöдчöм (йöзлысь дзоньвидзалун видзан учреждениелöн ходатайство) воöм .

Государственнöй услуга заводитчöм вылö подулöн лоö Министерствоö воöм йöзлысь дзоньвидзалун видзан учреждениелöн гижöмöн ходатайство, мый регистрируйтсьö Министерстволöн документъяс бöрся контроль да накöд удж юкöнын, либö шыöдчысьлöн гижöмöн шыöдчöм, мый регистрируйтсьö Министерстволöн гражданалысь письмöяс видлалан да найöс примитан юкöнын тайö административнöй регламентлöн 2 юкöдса 2.3. пунктын индöм документъяс пуктöмöн.

Министерстволöн документъяс бöрся контроль да накöд удж юкöн либö Министерстволöн гражданалысь письмöяс видлалан да найöс примитан юкöн регистрируйтöны воöм документъяссö да сетöны найöс:

1) 0-сянь 18 арöсöдз челядь да аньяс серти, кодъясöс мöдöдöны бурдöдчыны «акушерство да гинекология» профиль кузя, - Министерстволöн мамлы, челядьлы медицина отсöг сетан да санаторно-курортнöя бурдöдан юкöнö;

2) 18 арöса да ыджыдджык арлыда мукöд граждана серти – Министерстволöн верстьöяслы медицина отсöг сетан юкöнö.

Шыöдчысьлöн гижöмöн шыöдчöмсö (йöзлысь дзоньвидзалун видзан учреждениелöн ходатайствосö) регистрируйтöны 1 уджалан лунöн.

3.2. Документъяс видлалöм.

Министерстволöн мамлы, челядьлы медицина отсöг сетан да санаторно-курортнöя бурдöдан юкöн либö Министерстволöн верстьöяслы медицина отсöг сетан юкöн видлалöны документъяссö, мый колö государственнöй услуга збыльмöдöм вылö; пыртöны даннöйяссö воöм документъяслысь учёт нуöдан журналö да электроннöй базаö документъяс примитöм йылысь гижöд; лöсьöдöны воöм документъяссö делöö да сетöны сiйöс видлавны Министерстволöн медыджыд специалист-экспертлы висьöм профиль серти (водзö – Министерстволöн медыджыд специалист-эксперт).

Уджъяс зьыльмöдан медыджыд кадыс 2 уджалан лун.

3.3. Министерстволöн медыджыд специалист-экспертöн документъяс видлалöм.

Йöзлысь дзоньвидзалун видзан учреждениеöн сетöм медицинскöй кывкöртöд вылö подуласьöмöн Министерстволöн медыджыд специалист-эксперт оформитö вылыс технологичнöй отсöг босьтöм могысь йöзлысь дзоньвидзалун видзан учреждениеö, кöнi сетöны вылыс технологичнöй медицина отсöг, гражданинöс консультируйтöм да бурдöдöм вылö мöдöдны коланлун йылысь кывкöртöд Коми Республикаса йöзлысь дзоньвидзалун видзан министерстволöн 2007 во кöч тöлысь 25 лунся 9/172 №-а тшöктöдöн вынсьöдöм форма кузя.

Министерстволöн медыджыд специалист-экспертлöн кывкöртöд дасьтан кадыс – 3 уджалан лун.

Министерстволöн медыджыд специалист-экспертлысь кывкöртöдсö сетöны Министерстволöн мамлы, челядьлы медицина отсöг сетан да санаторно-курортнöя бурдöдан юкöнö либö Министерстволöн верстьöяслы медицина отсöг сетан юкöнö Коми Республикаса йöзлысь дзоньвидзалун видзан министерстволöн йöзлысь дзоньвидзалун видзан учреждениеö, кöнi сетöны вылыс технологичнöй медицина отсöг, вылыс технологичнöй медицина отсöг босьтöм могысь висьысьясöс бöрйöм да мöдöдöм кузя комиссиялöн заседание вылын видлалöм могысь.

3.4. Йöзлысь дзоньвидзалун видзан учреждениеö, кöнi сетöны вылыс технологичнöй медицина отсöг, вылыс технологичнöй медицина отсöг босьтöм могысь висьысьясöс бöрйöм да мöдöдöм кузя Коми Республикаса йöзлысь дзоньвидзалун видзан министерстволöн комиссияöн документъяс видлалöм (водзö – Комиссия).

Комиссияö пырöны: Комиссияса веськöдлысь (Коми Республикаса йöзлысь дзоньвидзалун видзан министрöс вежысь, кодi курируйтö юкöнсö) да Комиссияö пырысьяс (Министерстволöн мамлы, челядьлы медицина отсöг сетан да санаторно-курортнöя бурдöдан юкöнса да Министерстволöн верстьöяслы медицина отсöг сетан юкöнса начальникъяс да специалист-экспертъяс).

Комиссияöн примитöм решениеяс:

1) пациентöс помöдз обследуйны коланлун.

Комиссия вöзйö обследуйтны помöдз йöзлысь дзоньвидзалун видзан учреждениеын татшöм случайяс дырйи:

а) кор пациентлöн эм сопутствуйтысь патология, мый вöсна оз позь бурдöдны;

б) кор медицинскöй документацияысь выпискалöн кывкöртöдъясын абу тырвыйö юöр, медым решитны мöдöдны бурдöдöм вылö йöзлысь дзоньвидзалун видзан учреждениеö, кöнi сетöны вылыс технологичнöй медицина отсöг, вылыс технологичнöй медицина отсöг босьтöм могысь.

Помöдз обследуйтан кывкöртöдъяс серти документъяссö выльысь мöдöдöны видлавны Министерстволöн медыджыд специалист-экспертлы. Министерстволöн медыджыд специалист-экспертöн документъяс выльысь видлалан кадыс – 1 тöлысь.

2) пациентлы оз ков бурдöдчыны вылыс технологичнöй медицина отсöгöн – гражданинлы подулалöмöн öткажитöм государственнöй услуга збыльмöдöмын öткажитан помкасö индöмöн. Коми Республикаса йöзлысь дзоньвидзалун видзан министерстволöн мамлы, челядьлы медицина отсöг сетан да санаторно-курортнöя бурдöдан юкöнса либö Коми Республикаса йöзлысь дзоньвидзалун видзан министерстволöн верстьöяслы медицина отсöг сетан юкöнса уджалысьяс мöдöдöны гражданинлысь медицинскöй документъяссö олан места кузя мутасса поликлиникаö, медым динамикаын видзöдны да бурдöдны Министерстволöн медыджыд специалист-экспертлöн вöзйöмъяс серти;

3) пациентлы колö сетны вылыс технологичнöй медицина отсöг йöзлысь дзоньвидзалун видзан учреждениеясын, кöнi сетöны вылыс технологическöй медицина отсöг.

Комиссия видлалö гражданинлысь воöм документъяссö да примитö решение мöдöдны гражданинöс бурдöдчыны йöзлысь дзоньвидзалун видзан учреждениеö, кöнi сетöны вылыс технологичнöй медицина отсöг, мый подулалöма:

а) гражданинлöн медицинскöй документация даннöйясöн;

б) Министерстволöн медыджыд специалист-экспертлöн кывкöртöдöн;

в) даннöйясöн, мый решение примитан кадö Коми Республикаса йöзлысь дзоньвидзалун видзан министерстволöн йöзлысь дзоньвидзалун видзан ведомствоувса учреждениеясын Коми Республика мутасын дон босьттöг медицина отсöг Россия Федерацияса гражданалы государственнöй гарантияяс сетан уджтас серти гражданинлы колана медицина отсöгсö сетны позянлуныс абу;

г) Россия Федерацияса йöзлысь дзоньвидзалун видзан да социальнöй отсöг сетан министерствоöн индöм висьысьяс кузя планöвöй лыдпасъяс (вылыс технологичнöй медицина отсöг мында), кодъясöс вермасны бурдöдны йöзлысь дзоньвидзалун видзан учреждениеясын, кöнi сетöны вылыс технологическöй медицина отсöг.

Кор эм став индöм подулыс, сэки шыöдчысьлы оз вермыны öткажитны государственнöй услуга збыльмöдöмын.

Комиссиялöн заседание нуöдсьö шыöдчысьöс кортöг. Министерстволöн мамлы, челядьлы медицина отсöг сетан да санаторно-курортнöя бурдöдан юкöн да Министерстволöн верстьöяслы медицина отсöг сетан юкöн иналöны медицинскöй документациясö Россия Федерацияса йöзлысь дзоньвидзалун видзан да социальнöй отсöг сетан министерстволы федеральнöй бюджетлöн сьöм тшöт весьтö вылыс технологичнöй медицина отсöг сетöм кузя государственнöй задание збыльмöдан мониторинг подсистемаö (ВМО сетöм вылö талонлысь 1 этап оформитöм, 025-у-ВМО №-а учётнöй форма, мый вынсьöдöма Россия Федерацияса йöзлысь дзоньвидзалун видзан да социальнöй отсöг сетан министерстволöн 2009 во рака тöлысь 18 лунся 119н №-а тшöктöдöн). Кор Коми Республикаса олысьяслы сетöм вылыс технологичнöй медицина отсöг мындаыс абу йöзлысь дзоньвидзалун видзан учреждениеясын, кöнi сетöны вылыс технологичнöй медицина отсöг, сэки гражданинлысь даннöйяссö пыртöны вылыс технологическöй медицина отсöг босьтöм вылö виччысян листö (3-ВЛ-ВМО №-а учётнöй форма, мый вынсьöдöма Россия Федерацияса йöзлысь дзоньвидзалун видзан да социальнöй отсöг сетан министерстволöн 2009 во рака тöлысь 18 лунся 119н №-а тшöктöдöн).

Комиссиялысь решение гижöмöн оформитан кадыс – 1 уджалан лун.

Шыöдчысьлысь медицинскöй документъяс видлалан кывкöртöдъяс серти оформитöны Комиссиялысь сёрнигижöд кык экземплярын.

Пациентлысь документъяссö мöдöдöны йöзлысь дзоньвидзалун видзан учреждениеö, кöнi сетöны вылыс технологичнöй медицина отсöг, Комиссияöн решение примитан лунсянь 7 уджалан лунöн.

Министерство да йöзлысь дзоньвидзалун видзан учреждение костын, кöнi сетöны вылыс технологичнöй медицина отсöг, юöрöн оперативнöя вежласьöны, нуöдöны вылыс технологичнöй медицина отсöг сетöм вылö Коми Республикаса олысьяслысь электроннöй регистр, ВМО сетöм вылö талон гижöны, вылыс технологичнöй медицина отсöг сетöм вылö виччысян лист да колана отчётнöй формаяс лöсьöдöны программнöй могмöдöмöн да компьютернöй техникаöн, мый отсöгöн видзöны став даннöйсö.

3.5. Йöзлысь дзоньвидзалун видзан учреждениеö, кöнi сетöны вылыс технологичнöй медицина отсöг, гражданинöс бурдöдчöм вылö мöдöдöм (йöзлысь дзоньвидзалун видзан учреждениеö, кöнi сетöны вылыс технологичнöй медицина отсöг, бурдöдчöм вылö мöдöдöмын öткажитöм).

3.5.1. Кор воö йöзлысь дзоньвидзалун видзан учреждениеысь, кöнi сетöны вылыс технологичнöй медицина отсöг, вылыс технологичнöй отсöг сетöм йылысь решение, сэки индöм учреждениесянь воöм документъяссö мöдöдöны Министерстволöн мамлы, челядьлы медицина отсöг сетан да санаторно-курортнöя бурдöдан юкöнö либö Министерстволöн версьö олысьяслы медицина отсöг сетан юкöнö.

Министерстволöн версьö олысьяслы медицина отсöг сетан юкöнса либö Министерстволöн мамлы, челядьлы медицина отсöг сетан да санаторно-курортнöя бурдöдан юкöнса уджалысь:

1) öткодялö, мыйта сетöма бурдöдöм вылö йöзлысь дзоньвидзалун видзан сiйö учреждениеын вылыс технологичнöй медицина отсöг мындасö да видзöдö планöвöй показательяссö висьысьяс лыд серти, кодъяслы вермасны öткажитны;

2) регистрируйтö гражданалысь учёт нуöдан журналын гражданинлы направление сетöмсö, кодъясöс мöдöдöма медицинскöй учреждениеясö;

3) гижö ВМО сетöм вылö талонлысь 3 этап (025/у – ВМО №-а учётнöй форма, мый вынсьöдöма Россия Федерацияса йöзлысь дзоньвидзалун видзан да социальнöй отсöг сетан министерстволöн 2009 во рака тöлысь 18 лунся 119н №-а тшöктöдöн (водзö – 025/у – ВМО №-а учётнöй форма);

4) кор колö нуöдны пациент серти очнöй консультация, сэки висьталö та йылысь гражданинлы да, сылöн сöгласие дырйи, тайö коланлун йылысь фактсö урчитöмсянь 5 уджалан лунöн сöгласуйтö йöзлысь дзоньвидзалун видзан учреждениекöд, кöнi сетöны вылыс технологичнöй медицина отсöг, очнöй консультация нуöдан кад да пöрадок;

5) сэтшöм случай дырйи, кор гражданинлöн эм право босьтны государственнöй социальнöй отсöг социальнöй услугаясöн, сэки оформитö социальнöй талонъяс (нима направлениеяс) сетöм вылö 2 №-а талон, медым мунны медицина отсöг босьтöм могысь бурдöдчан местаöдз форма серти, мый вынсьöдöма йöзлысь дзоньвидзалун видзан юкöнын «Россия Федерацияса субъектъяслöн олöмö пöртысь власьт органъясöн гражданаöс, эм кö медицина серти показаниеяс, бурдöдчанiнöдз мöдöдан пöрадок йылысь» Россия Федерацияса йöзлысь дзоньвидзалун видзан да социальнöй отсöг сетан министерстволöн 2005 во йирым тöлысь 5 лунся 617 №-а тшöктöдöн (водзö – 2 №-а талон);

6) сетö гражданинöс мöдöдысь йöзлысь дзоньвидзалун видзан учреждениеö (кор йöзлысь дзоньвидзалун видзан учреждениесянь эм ходатайство) либö мöдöдö шыöдчысьлы документъяс, кытчö пырö:

а) йöзлысь дзоньвидзалун видзан учреждениеö, кöнi сетöны вылыс технологичнöй медицина отсöг, консультирйтчöм (госпитализуйтчöм) вылö Министерствосянь направление;

б) ВМО сетöм вылö талон 3 этап гижöмöн (025/у ВМО №-а учётнöй форма), сэтшöм случай дырйи, кор гражданинöс мöдöдöны вылыс технологичнöй медицина отсöг босьтöм могысь Коми Республикаса олысьяслы сетöм вылыс технологичнöй медицина отсöг объём мында тшöт весьтö;

в) Комиссиялöн решение серти сёрнигижöд копия;

г) Министерстволöн медыджыд специалист-экспертлöн кывкöртöд, мый колö сетны гражданинлы вылыс технологичнöй медицина отсöг (очнöй консультация дырйи);

д) 2 №-а талон (кор гражданинлöн эм государственнöй социальнöй отсöг вылö право социальнöй услугаясöн);

е) пациентлöн первичнöй медицинскöй документацияысь выписка.

3.5.2. Кор йöзлысь дзоньвидзалун видзан учреждениесянь, кöнi сетöны вылыс технологичнöй медицина отсöг, воö вылыс технологичнöй медицина отсöг сетöмын öткажитöм йылысь решение, сэки Министерстволöн версьö олысьяслы медицина отсöг сетан юкöнса уджалысь либö Министерстволöн мамлы, челядьлы медицина отсöг сетан да санаторно-курортнöя бурдöдан юкöнса уджалысь:

1) юöртö гижöмöн шыöдчысьлы либö пациентöс мöдöдысь йöзлысь дзоньвидзалун видзан учреждениелы öткажитан помка йылысь;

2) вöзйö босьтны торъя медицина отсöг (висян профиль серти) Коми Республикаса йöзлысь дзоньвидзалун видзан государственнöй либö муниципальнöй учреждениеяс пиысь öтиын;

3) вöзъяна медицина отсöг вылö шыöдчысьлöн сöгласие дырйи оформитö направление торъя медицина отсöг босьтöм вылö да сетö гражданинлы документъяс, кытчö пырö первичнöй медицинскöй документацияысь выписка да направление.

3.6. Государственнöй услуга збыльмöдiгöн административнöй процедуралöн сьöрсьöн-бöрсьöн мунанноглысь блок-схемасö вайöдöма тайö административнöй регламент дорö 1 №-а содтöдын.

**4. Государственнöй мог збыльмöдöм бöрся видзöдан пöрадок да формаяс**

4.1. Государственнöй услуга збыльмöдöм бöрся контроль нуöдсьö быд лун видзöдöмöн, кыдзи кутчысьöны тайö административнöй регламентлöн положениеясö да пöртöны найöс олöмö, а сiдзжö государственнöй мог збыльмöдан тырвыйöлун да качество серти планöвöй да непланöвöй прöверкаяс нуöдöмöн.

4.2. Быдлунъя контроль нуöдсьö государственнöй услуга збыльмöдöм кузя удж котыртöм вöсна Министерстволöн кывкутысь чина йöзöн прöверитöмöн, тайö административнöй регламентлöн положениеясö, мукöд нормативнöй правовöй актö, кодъяс урчитöны государственнöй услуга збыльмöдöм дорö корöмъяс, кутчысьöмсö да найöс олöмö пöртöмсö прöверитöмöн, да сiйöс збыльмöдiгöн решениеяс примитöмöн.

4.3. Государственнöй услуга збыльмöдан тырвыйöлун да качество бöрся контроль нуöдöмö пырö прöверкаяс нуöдöм, шыöдчысьяслысь правояс торкалöм корсьöм да аддзöм, лöсялана торкалöмъяс бырöдöм йылысь решениеяс примитöм.

4.4. Государственнöй услуга збыльмöдан тырвыйöлун да качество прöверитöмсö котыртöны Министерстволöн аслас правовöй актъяс (тшöктöдъяс) вылö подуласьöмöн.

4.5.Прöверкаяс нуöдан тшöкыдлуныс вермас лоны план серти (уджалан план вылö подуласьöмöн) да абу план серти (шыöдчысьлöн торъя шыöдчöм кузя).

4.6. Государственнöй услуга збыльмöдан тырвыйöлун да качество прöверитöм вылö лöсьöдöны комиссия, кытчö пырöны Министерстволöн государственнöй служащöйяс.

Комиссиялöн удж кывкöртöдъяссö оформитöны актöн, кöнi пасйöны аддзöм тырмытöмторъяссö да найöс бырöдöм вылö вöзйöмъяссö.

Комиссиялöн удж кывкöртöдъяссö оформитöны актö, кытчö пасйöны аддзöм тырмытöмторъяссö да найöс бырöдöм кузя вöзйöмъяссö.

Актсö кырымалö комиссияö быд пырысь.

4.7. Министерстволöн государственнöй гражданскöй служащöйяслöн тайö административнöй регламентлöн положениеясö, мукöд нормативнöй правовöй актö, кутшöмъяс урчитöны государственнöй услуга збыльмöдöм дорö корöмъяс, кутчысьöм да найöс збыльмöдöм кузя быдöнлысь кывкутöмсö крепитöны налöн чина регламентъясын.

4.8. Прöверкаяс нуöдан кывкöртöдъяс серти, кор аддзöма торкалöмъяс, Министерствоса государственнöй гражданскöй служащöйясöс да мукöд чина йöзöс, кодъяс кывкутöны государственнöй услуга збыльмöдiгöн примитöм (збыльмöдöм) решениеяс да вöчöмторъяс (вöчтöмторъяс) вöсна, кыскöны кывкутöмö Россия Федерацияса законодательство серти.

**5. Чина мортлöн вöчöмтор (вöчтöмтор), а сiдзжö государственнöй услуга збыльмöдiгöн сыöн примитöм решение обжалуйтан пöрадок**

 5.1. Государственнöй услуга збыльмöдiгöн шыöдчысьяслысь правосö торкöм дырйи налöн эм право ёрдöдз да ёрдлöн пöрадок серти обжалуйтны Министерствоса чина йöзлысь вöчöмторсö (вöчтöмторсö) да государственнöй услуга збыльмöдiгöн наöн примитöм решениеяссö.

 5.2. Шыöдчысьяс вермöны обжалуйтны гижöмöн да (либö) устнöя ёрдтöг Коми Республикаса йöзлысь дзоньвидзалун видзан министрлы либö Коми Республикаса йöзлысь дзоньвидзалун видзан министрöс вежысьлы, кодi курируйтö вылыс технологичнöй медицина отсöг сетан юалöмъяс, решение примитöм вöсна кывкутысь Министерствоса чина йöзöн государственнöй услуга збыльмöдiгöн вöчöмторъяссö (вöчтöмторъяссö).

5.3. Коми Республикаса йöзлысь дзоньвидзалун видзан министр либö Коми Республикаса йöзлысь дзоньвидзалун видзан министрöс вежысь дорö ас сёрнинас примитöм вылö шыöдчысьясöс гижöдöны аслас волöмöн либö телефон пыр.

5.4. Коми Республикаса йöзлысь дзоньвидзалун видзан министр да йöзлысь дзоньвидзалун видзан министрöс вежысь дорö ас сёрнинас приём вылö шыöдчысьöс гижöдысь специалист юöртö шыöдчысьлы кадпас, кад, примитан места, примитысь чина мортлöн ов, ним да вич йылысь.

Устнöя норасьöмсö гижöны гражданинлöн ас сёрнинас приём вылö волан карточкаö. Кор устнöя шыöдчöмын шыöдчан фактъясыс да лоöмторйыс тöдчö да сiйöс оз ков содтöд прöверитны, сэки гражданинлöн сöгласие серти шыöдчöм вылö вочакывсö позьö сетны устнöя сёрни дырйи, мый йылысь пасйöны гражданинлöн ас сёрнинас приём вылö волан карточкаö.

Мукöд случай дырйи сетсьö вочакывйыс гижöмöн норасьöмын индöм юалöмъяс серти.

5.5. Министерствоö гижöмöн воöм норасьöмсö видлалöны Министерствоын гижöмöн норасьöм регистрируйтан лунсянь 30 календарнöй лунöн.

Кор колö урчитны гражданинöн сетöм норасьöмын юöрлысь збыльлунсö да (либö) кор колö норасьöм видлалöм могысь босьтны содтöд юöр, сэки Министерство мöдöдö запрос (запросъяс) органъясö да организацияясö, кодъяслöн колана юöрыс эм. Та дырйи гижöмöн норасьöм видлалан кадсö нюжöдö Коми Республикаса йöзлысь дзоньвидзалун видзан министр либö сыöн уполномочитöм морт кад вылö, мый колö корана юöр босьтöм вылö, но 30 календарнöй лунысь оз дырджык вылö, мый йылысь юöртöны гражданинлы гижöмöн уведомление мöдöдöмöн лöсялана запрос мöдöдан лунсянь 5 календарнöй лунöн.

5.6. Шыöдчысьлöн гижöмöн норасьöмын колö гижны татшöм юöр:

1) шыöдчысьлысь ов, ним, вич (бöръясö – кор эм), кодi сетö норасьöмсö, пошта инпас, мый серти колö мöдöдны вочакывсö, шыöдчöм мöдлаö адресуйтöм йылысь уведомление;

2) Министерствоса специалистлысь, чина мортлысь ов, ним да вич, кодлысь решениесö, вöчöмторсö (вöчтöмторсö) обжалуйтöны;

3) обжалуйтана решение, вöчöмтор (вöчтöмтор);

4) обжалуйтана решениекöд, вöчöмторкöд (вöчтöмторкöд) сöгласитчытöмлöн помка, мый вылö подуласьöмöн шыöдчысь лыддьö, мый торкöма сылысь правояссö, вöлясö да оланпас серти интересъяссö, вöчöма мытшöдъяс найöс збыльмöдöмын либö абу оланпас серти сетöма пöртны олöмö кутшöмкö мог, решение киритöм йылысь корöмъяс, мый серти лыддьöма чина мортлысь вöчöмторсö (вöчтöмторсö) оланпаслы паныдаöн, а сiдзжö мукöд юöр, мый йылысь шыöдчысь лыддьö коланаöн юöртны;

5) ассьыс кырымпас да кадпас.

Колана дырйи ассьыс шуöмсö эскöдöм могысь шыöдчысь пуктö норасьöмкöд документъяс да материалъяс, либö налысь копияяс.

Шыöдчысьлöн эм право босьтны юöр да документъяс, кутшöмъяс колöны норасьöм подулалöм да видлалöм вылö.

5.7. Кор норасьöмын абу индöма норасьöмсö мöдöдысь шыöдчысьлысь овсö да пошта инпас, мый серти колö мöдöдны вочакывсö, сэки норасьöм вылö вочакывсö оз мöдöдны.

Сэтшöм случай дырйи, кор индöм норасьöмын эм юöр, мый дасьтысьö, вöчсьö либö вöчöма праволы паныд удж, а сiдзжö морт йылысь, кодi сiйöс дасьтö, вöчö либö вöчöма, сэки норасьöмсö колö мöдöдны государственнöй органö сылöн компетенция серти.

Сэк, кор шыöдчöмын эмöсь ёрччана либö увтыртана кывъяс, чина мортлöн, а сiдзжö сылöн семьяö пырысьяслöн олöмлы, дзоньвидзалунлы да эмбурлы лёк вöчны кöсйöм, позьö шыöдчöмсö сэнi сетöм юалöмъясöн кольны вочакывтöг да юöртны шыöдчысьлы та йылысь.

Сэк, кор шыöдчöмсö он вермы лыддьыны, сэки шыöдчöм вылö вочакывйыс оз сетсьы, мый йылысь юöртсьö шыöдчöм мöдöдысь гражданинлы, сылысь овсö да пошта инпассö кö позьö лыддьыны.

Сэк, кор гражданинлöн гижöда шыöдчöмын эмöсь сэтшöм юалöмъяс, мый вылö сылы абу öтчыдысь нин сетлöма гижöда вочакыв воддза шыöдчöмъяс мöдöдöмкöд йитöдын, да та дырйи шыöдчöмын оз вайöдсьыны выль подувъяс либö лоöмторъяс, сэки та вылö уполномочитöм чина морт примитö öчереднöй шыöдчöм подувтöмöн лыддьöм да тайö юалöм кузя шыöдчыськöд письмöасьöм дугöдöм йылысь решение сэк, кор индöм шыöдчöмыс да водзын ыстылöм шыöдчöмыс сетлiсны öти и сiйö жö государственнöй органö, меставывса асвеськöдлан органö либö öти и сiйö жö чина мортлы. Татшöм решение йылысь юöртöны шыöдчöм мöдöдысьлы.

Сэк, кор шыöдчöмын сетöм юалöм кузя оз позь сетны вочакывсö государственнöй либö федеральнöй оланпасöн видзан мукöд гусятор кутысь юöр йöзöдтöг, шыöдчысьлы, коді мöдöдіс шыöдчöмсö, юöртöны, мый сетöм юалöм кузя вочакывсö сетны оз позь индöм юöръяссö йöзöдны позьтöмлун вöсна.

Сэк, кор эмöсь помкаяс, мый серти норасьöмын индöм юалöмъяс вылö вочакывсö эз позь сетны, да бöрынджык найöс вöлi бырöдöма, шыöдчысьлöн эм право выльысь шыöдчыны норасьöмöн Министерствоö.

5.8. Шыöдчысьлöн эм право обжалуйтны Министерстволöн чина йöзлысь вöчöмторсö (вöчтöмторсö), а сiдзжö государственнöй мог збыльмöдiгöн, (а сiдзжö норасьöм видлалiгöн) наöн примитöм решениеяссö ёрд пöрадок серти öтувъя юриспруденция ёрдъясын Россия Федерацияса гражданскöй процессуальнöй законодательствоöн урчитöм кадö.

Йöзлысь дзоньвидзалун видзан федеральнöй учреждениеясö,

 Россия Федерацияса субъектъяслöн веськöдлöм улын медицина учреждениеясö да

Россия Федерацияса субъектъяслöн муниципальнöй юкöнъяслöн веськöдлöм улын медицина учреждениеясö

 вылыс технологичнöй медицина отсöг босьтöм могысь гражданаöс бурдöдöм вылö мöдöдöм кузя

государственнöй услуга збыльмöдан административнöй регламент дорö

1 №-а содтöд

Государственнöй услуга збыльмöдан блок-схема

Заявительлысь шыöдчöмсö (йöзлысь дзоньвидзалун видзан учреждениелöн ходатайство) регистрируйтöм

Документъяс видлалöм

Медыджыд специалистлы – висьöм урчитан экспертлы документъяс мöдöдöм

ВМО босьтöм могысь бурдöдчöм вылö висьысьясöс бöрйöм да мöдöдöм кузя комиссиялöн заседание

Помöдз обследуйтöм

Колö мöдöдны ВМО босьтöм могысь

Оз ков ВМО

Медыджыд специалист-экспертлöн вöзйöм серти олан места кузя мутасын поликлиникаын висьысь бöрся видзöдöм

РФ йöзлысь дзоньвидзалун видзан да социальнöй отсöг сетан министерстволöн сайт вылын медицина документация йöзöдöм

ВМО босьтöм могысь йöзлысь дзоньвидзалун видзан учреждениеö мöдöдöм

ВМО босьтöм могысь йöзлысь дзоньвидзалун видзан учреждениеö мöдöдöмын öткажитöм

Йöзлысь дзоньвидзалун видзан федеральнöй учреждениеясö,

 Россия Федерацияса субъектъяслöн веськöдлöм улын медицина учреждениеясö да

Россия Федерацияса субъектъяслöн муниципальнöй юкöнъяслöн веськöдлöм

улын медицина учреждениеясö вылыс технологичнöй медицина отсöг

босьтöм могысь гражданаöс бурдöдöм вылö мöдöдöм кузя

государственнöй услуга збыльмöдан административнöй регламент дорö

2 №-а содтöд

Морт йылысь юöр обработайтöм вылö сöгласие сетöм йылысь

ШЫÖДЧÖМ

Ме, ,

(ов, ним, вич (кор эм))

сета сöгласие Коми Республикаса йöзлысь дзоньвидзалун видзан министерстволы тайö шыöдчöмын ас йылысь юöр обработайтöм да сыöн вöдитчöм вылö, медым котыртны вылыс технологичнöй медицина отсöг.

1. Чужан кадпас

(во, тöлысь, лун)

2. Нывбаба либö мужичöй

(нывбаба, мужичöй – индыны коланасö)

3. Документ, кодi эскöдö мортсö

(документ ним, номер да серия,

кодi да кор сетöма)

4. Олан места кузя инпас

(пошта инпас)

5. Збыль оланiнлöн инпас

(збыль оланiнлöн пошта инпас, йитчан телефон)

6. Страхöвöй медицинскöй организация ним, пациентлöн гражданаöс медицинскöя быть страхуйтан полис серия да номер (кор эм)

7. Торъя лицевöй тшöтлöн страхöвöй номер ( СНИЛС) (кор эм)

8. Оланпас серти петкöдлысь йылысь юöр

(ов, ним, вич (кор эм))

(олан, овлан, збыль олан месталöн пошта инпас, телефон)

9. Оланпас серти петкöдлысьлöн чужан кадпас

(во, тöлысь,лун)

10. Оланпас серти петкöдлысьöс эскöдысь документ

(документ ним, номер да серия, кодi да кор сетöма)

11. Оланпас серти петкöдлысьлысь уджмогъяссö эскöдысь документ

(документ ним, номер да серия, кодi да кор сетöма)

Пасйöг: 8 да 11 пунктъяс пасйöны сэки, кор шыöдчöмсö гижö Россия Федерацияса гражданинöс оланпас серти петкöдлысь.

Индöм юöрлöн збыльлун вöсна кывкутöм йылысь тöдмöдöма.

Госпитализация кадпас йылысь да мукöд юöр йылысь шыöдчöмын индöм телефонъяс кузя меным висьталöм вылö ме сöглас.

Шыöдчöмлöн вына кад – кырымалöм кадпассянь öти во.

|  |  |  |  |  |
| --- | --- | --- | --- | --- |
| Пациентлöн кырымпас |  | / |  | / |

Шыöдчöмын индöм документъясыс лöсялöны сетöм документъяслы.

Пациентлöн шыöдчöм да документъяс

регистрируйтöма

(ВМО босьтöм вылö талон №)

Примитiс

|  |  |  |
| --- | --- | --- |
|  |  |  |
| (шыöдчöм примитан кадпас) |  | (специалистлöн кырымпас) |

|  |  |  |
| --- | --- | --- |
|  | (вундан визь) |  |
|  |  |

Расписка-уведомление

Пациентлысь шыöдчöм да документъяс

(ВМО босьтöм вылö талон №)

Примитiс

|  |  |  |
| --- | --- | --- |
|  |  |  |
| (шыöдчöм примитан кадпас) |  | (специалистлöн кырымпас) |

Вудж. Кузнецова Н.А., 32 257 пас